Πτυχιακή εργασίας

Θέμα: “Mοντελοποίηση βελτιωμένης έκδοσης του συστήματος φήμης του e-Bay, για την αντιμετώπιση κάποιων από τα βασικά προβλήματα αξιοπιστίας του”
Φοιτητής: Αλέξανδρος Παναγόπουλος
Τα συστήματα φήμης αποτελούν σημαντικό συστατικό στις ηλεκτρονικές κοινότητες. Ένα από τα πρώτα αλλά και πιο γνωστά συστήματα φήμης είναι αυτό του e-Bay.  Πρόκειται για ένα κεντρικοποιημένο σύστημα φήμης με απλό αθροιστικό αλγόριθμο υπολογισμού φήμης, που παρέχει ένα μέτρο αξιοπιστίας για τους συναλλασόμενους χρήστες του e-Bay, αλλά έχει και έναν αριθμό προβλημάτων, που έχουν μελετηθεί στη βιβλιογραφία. Κάποια από αυτά είναι τα παρακάτω:
· Στρατηγικές που οδηγούν στην αύξηση της φήμης ενός χρήστη με πολλές συναλλαγές (συχνά μικρής αξίας) και στη συνέχεια εκμετάλλευση της αυξημένης φήμης με μη έντιμη συναλλακτική συμπεριφορά (traitors attack).
· O τρόπος υπολογισμού φήμης είναι αθροιστικός και δεν λαμβάνει υπόψη τον αριθμό των συναλλαγών, με αποτέλεσμα ένας χρήστης που έχει πολλές συναλλαγές να μπορεί να συμπεριφέρεται ανέντιμα σε ένα ποσοστό των συναλλαγών του, χωρίς να επηρρεάζεται η φήμη του (oscillatory behavior). 
· H αξιοπιστία των παρόχων αξιολογήσεις δεν υπολογίζεται και δεν λαμβάνεται υπόψη στον υπολογισμό φήμης ενός χρήστη, με αποτέλεσμα τη δυνατότητα παροχής μη αξιόπιστων βαθμολογήσεων (bad-mouthing attack).
· Δεν χρησιμοποιούνται οι χρόνοι συναλλαγής και αξιολόγησης στον υπολογισμό της φήμης, με αποτέλεσμα να μην δίνεται περισσότερο βάρος στις πιο πρόσφατες συναλλαγές που θεωρούνται και περισσότερο ενδεικτικές της συμπεριφοράς ενός χρήστη.

· Δεν παρέχονται κίνητρα αξιολόγησης.

· Δεν παρέχεται τρόπος διαχείρισης της αξιοπιστίας των νέων χρηστών.

· Υπάρχει το πρόβλημα του μεγάλου ποσοστού θετικών αξιολογήσεων που θεωρείται ότι οφείλεται στη διαπραγμάτευση των αξιολογήσεων ώστε να υπάρχουν αμοιβαίες θετικές αξιολογήσεις (reciprocity).
Η παρούσα εργασία έχει ως στόχο των εντοπισμό αυτών των προβλημάτων και τη μοντελοποίηση ενός συστήματος φήμης που θα βελτιώνει αυτό του e-Bay, ενσωματώνοντας έναν αριθμό διορθωτικών μηχανισμών για τα παραπάνω. Θα γίνει επίσης η υλοποίηση μιας κεντρικοποιημένης η-κοινότητας που θα χρησιμοποιεί την προτεινόμενη βελτιωμένη έκδοση του συστήματος φήμης. Εναλλακτικά, μπορεί να υλοποιηθεί προσομοίωση του προτεινόμενου μοντέλου φήμης σε συγκεκριμένο προσομοιωτή.

